Flago de Vatikano

1:1]]
La **ŝtata flago de la Vatikano** estis adoptita la 7an de julio 1929, en la jaro kiam Pio la 11a subskribis la Lateranajn Traktatojn kun Italio, kreante novan sendependan ŝtaton regitan de la Sankta Kurio. Alia nomo uzata de la Vatikano estas flago de la Sankta Seĝo.

La vatikana flago estas formita laŭ la flago de 1808 de la pli frua Papa Ŝtato, poste aldoninte la tiaron kaj ŝlosilojn. La flago estas priskribita en la *Fundamenta Leĝo de la Ŝtato de la Urbo de la Vatikano*, artikolo 20, de la 26a de novembro 2000.

## Priskribo 
maldekstra|eta|Tabla flago de Vatikano
La flago konsistas el du vertikalaj strioj, unu el oro kaj alia el blanko kun la ŝlosiloj de Sankta Petro kaj la Papa Tiaro en la centro de la blanka strio. La ŝlosiloj estas unu ora kaj unu arĝenta kunmetitaj en la formo de X. Multaj kredas, ke la flago estas kvadrata, tamen ĝiaj proporcioj ne estas specifitaj en la konstitucio, kaj responde al la germana nunciejo, estis eksplicite menciite ke la flago ne estas kvadrata.

La blazono de Vatikano estas en la blanka duono, kaj enhavas:

* la papan tiaron (kian uzis Pio la 11a);
* la du ŝlosilojn, kiuj reprezentas la Ŝlosilojn de Ĉielo (laŭ la Evangelio de Mateo 16:19) donitajn de Jesuo Kristo al Sankta Petro. La papoj estas konsiderataj la posteuloj de Petro, kaj la ora kaj arĝenta ŝlosiloj estis gravaj elementoj en la simboleco de la Sankta Apostolo ekde la 1200aj jaroj. La ora reprezentas spiritan potencon, kaj la arĝenta reprezentas mondan potencon. La ordo de la ŝlosiloj sur la blazono de Vatikano estas la inverso de la blazono de la Sankta Apostolo, por distingi ilin.
* ruĝan ŝnureton konektantan la ŝlosilojn.

La flavo kaj blanko de la flago ankaŭ reprezentas la ŝlosilojn – en heraldiko oni ne distingas inter flava kaj ora (la metala koloro "*or*") nek inter blanka kaj arĝenta ("*argent*").

## Uzado 
[eta|Preĝejo *Oratory Church of St Aloysius Gonzaga*, en Oksfordo, Britio, kun la flago de Vatikano la tagon post la morto de [Johano Paŭlo la 2-a|Papo Johano Paŭlo la 2a, la 3an de Aprilo 2005.]]
Multaj katolikaj preĝejoj kaj institucioj tutmonde uzas la flagon, ofte apud la flago de la lando, kie la preĝejo aŭ institucio situas.

## Historio 
La Papaj Ŝtatoj tradicie uzis flavan kaj ruĝan kokardon, la tradiciaj koloroj de la Roma Senato kaj Popolo. Tamen, oni ne uzis ĉi tiujn kolorojn por flagoj. En 1808 Papo Pio la 7a ordonis, ke la Nobla Gardistaro de Vatikano kaj aliaj soldatoj anstataŭigu ruĝan koloron per blanko, por distingi ilin de la soldatoj, kiuj fariĝis parto de la armeo de Napoleono.

En 1803, la Papaj Ŝtatoj komencis uzi blankan negocan flagon kun la papa blazono en la centro. Ĉi tiu flago estis oficialigita je la 7a de junio 1815. Je la 17a de septembro 1825, ĝi estis anstataŭigita de flava kaj blanka flago, kies koloroj devenis de la ŝtofo de la ŝlosiloj (flava por oro, blanka por arĝento). Ĉi tiuj koloroj verŝajne devenis de la flago de la Palatina gardistaro de 1808. La negoca flago ankaŭ estis ŝtata flago sur seka tero. La papa tiaro, tradicia alta krono, ne plu uziĝas en la reala vivo ekde 1963, post kiam papo Paŭlo la 6-a, maloficialigis ĝin, sed en la vatikana flago ĝi plu estas en la centro de la bildo. En 2023 oficialigis nova versio de la flago, kiu havas nur blankan kaj oran kolorojn, dum antaŭe la tiaro havis multajn ruĝajn kaj ankaŭ iujn versajn ordamaĵojn. Simile en tiu jaro ankaŭ noviĝis la vatikana blazono.

## Historiaj flagoj 
centra|eta|Koloroj de la Papaj Ŝtatoj, uzitaj foje inter 754 and 1803
[centra|eta|Standardo de Papo [Aleksandro la 6-a (variaĵo *Pesaro Madonna*)]]
[centra|eta|Flago kun blazono de [Mediĉoj, uzita de Papo Leono la 10-a]]
centra|eta|Flago de la Papaj Ŝtatoj, ĉirkău 1523
[centra|eta|Stria flago kun blazono de Mediĉoj de Papo [Klemento la 7-a|Klemento la 7a, uzita de papaj soldatoj dum ties regado]]
[centra|eta|Flago de Papo [Paŭlo la 3-a|Paŭlo la 3a]]
centra|eta|Flago de la Papaj Ŝtatoj 1803-1825
centra|eta|Flago de la Papaj Ŝtatoj 1825-1870
centra|eta|Flago de la Roma Respubliko (1800aj jaroj)
centra|eta|Flago de la Papaj Ŝtatoj 1808-1870
[centra|eta|Standardo de la Papaj *Zouaves*, infanteria regimento kunigita de la Papaj Ŝtatoj dum la erao [Unuiĝo de Italio (*Risorgimento*)]]
[centra|eta|Flago kiu iras al la luno de [Apollo 11, montrita en la Vatikana Muzeo kune kun lunaj ŝtonoj]]

## Referencoj
## Bibliografio
* "La flagoj de la Papa Ŝtato", en VENTO, numero 11, (aŭgusto 2022), pp.&nbsp;23–27.

Vatikano
Kategorio:Vatikano